Gloada Laporte a oa Jezuist ha kelenner e Skolaj jezuist Pariz etre 1757 ha 1759 (hiziv lise Louis le Grand), ha goude-se e Skolaj Orleañs pa voe dismantret e Bro-Chall Kompagnunezh Jezuz (urzh ar Jezuisted) er bloavezh 1762. Beleget er bloavezh 1763, e labouras dreist-holl e Brest, pa oa kure parrez Sant-Loeiz. Nac’h a reas touiñ sentidigezh dal lezennoù nevez savet war an Iliz hag ar veleien (Constitution civile du Clergé). Kaset e voe da brizon Karmez e Pariz, ha lakaet d’ar marv dan 2 a viz Gwengolo 1792 (e-pad Lazhadegoù Gwengolo).